Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam****“Pavadzīmes aizpildīšanas noteikumi dzelzceļa kravu pārvadājumos”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par elektronisko saskaņošanu**

|  |  |
| --- | --- |
| Datums | 19.02.2020. |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministriju un Latvijas Brīvo arodbiedrību savienība  |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus |  |  |
|    | Tieslietu ministrija un Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | **Noteikumi par pavadzīmes aizpildīšanas kārtību dzelzceļa kravu pārvadājumos** | *(2019. gada 19. decembra atzinums Nr.1-9.1/1344).*1. Vēršam uzmanību, ka projekta nosaukums neatbilst Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 90., 91. un 92. punktam, kas noteic, ka noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam, vārdus “kārtība”, “noteikumi” v.tml. rakstot kā nosaukuma pēdējo vārdu un ka nosaukumu ar vārdiem “Noteikumi par” iesāk tikai retos izņēmuma gadījumos. Ievērojot minēto, lūdzam precizēt projekta nosaukumu. | **Iebildums ņemts vērā.** | **Pavadzīmes aizpildīšanas noteikumi dzelzceļa kravu pārvadājumos** |
| 2. | 1. Noteikumi nosaka pavadzīmes veidlapas (1.pielikums) paraugu un kārtību, kādā, pārvadājot kravu iekšzemes dzelzceļa satiksmē, kravas nosūtītājs (turpmāk – nosūtītājs), pārvadātājs un kravas saņēmējs (turpmāk – saņēmējs) aizpilda pavadzīmi nosūtīšanas stacijā, pārvadāšanas ceļā un galastacijā.  | 2. Lūdzam projekta 1. punktu izteikt precīzi atbilstoši pilnvarojumam Ministru kabinetam saskaņā ar MKN. 108 100. punktu, pārējo projekta 1. punktā ietverto tekstu ietverot projekta 2. un turpmākajās vienībās. | **Iebildums ņemts vērā.** |  1.Noteikumi nosaka pavadzīmes veidlapas paraugu, tās aizpildīšanas kārtību un papildu ziņas, kas norādāmas pavadzīmē. 2. Pavadzīmi (1.pielikums) izmanto pārvadājot kravu iekšzemes dzelzceļa satiksmē. Pavadzīmi sastāda kravas nosūtītājs (turpmāk – nosūtītājs) un iesniedz to pārvadātājam, ar kuru noslēdz pārvadājuma līgumu, turpmāk – līgumpārvadātājs. 3.Pavadzīmi aizpilda nosūtītājs, pārvadātājs un kravas saņēmējs (turpmāk – saņēmējs) nosūtīšanas stacijā, pārvadāšanas ceļā un galastacijā saskaņā ar šiem noteikumiem.  |
| 3. | 5. Pavadzīmju numuru uzskaiti nodrošina pārvadātājs.6. Pārvadātājs bez maksas nodrošina Valsts ieņēmumu dienestam pastāvīgu pieeju dzelzceļa kravu pārvadātāja pavadzīmju numuru elektroniskās uzskaites datu bāzei.22. Nosūtītājs pavaddokumentus, kurus pieliek pavadzīmei, piestiprina pavadzīmei tā, lai tie pārvadāšanas ceļā nevarētu atvienoties. Pārvadātājam nav jāpārbauda pavadzīmei pielikto pavaddokumentu pareizība un pietiekamība. Nosūtītājs ir atbildīgs par sekām, kuras radušās pavaddokumentu neesamības, nepietiekamības vai nepareizības dēļ. Pavaddokumenti, kurus nosūtītājs pieliek pavadzīmei, viņš norāda pavadzīmē, pretējā gadījumā līgumpārvadātājs atsaka pieņemt kravu pārvadāšanai. Ja nosūtītājs nepieliek pavadzīmei dokumentu, kas nepieciešams administratīvo formalitāšu izpildīšanai, bet nosūta to attiecīgajai administratīvās kontroles institūcijai, par to ieraksta ziņas pavadzīmē.  | 3. Norādām, ka projekta 5. un 6. punkts un daļēji projekta 22. punkts neatbilst Dzelzceļa pārvadājuma likuma (turpmāk – Likums) 25. panta otrā daļā ietvertajam pilnvarojumam Ministru kabinetam. Norādām, ka Ministru kabinets nav tiesīgs izdot noteikumus, kas iztulko vai citādi izskaidro likumdevēja izdotos likumus un kas paplašina vai interpretē likumdevēja doto pilnvarojumu Ministru kabinetam. Ievērojot minēto, lūdzam svītrot vai precizēt minētās normas. | **Iebildums ņemts vērā.** | Svītrots projekta 5. un 6.punkts.18.Nosūtītājs pavaddokumentus, kurus pieliek pavadzīmei, piestiprina pavadzīmei tā, lai tie pārvadāšanas ceļā nevarētu atvienoties. Pavaddokumentus, kurus nosūtītājs pieliek pavadzīmei, viņš norāda pavadzīmē, pretējā gadījumā līgumpārvadātājs atsaka pieņemt kravu pārvadāšanai. Ja nosūtītājs nepieliek pavadzīmei dokumentu, kas nepieciešams administratīvo formalitāšu izpildīšanai, bet nosūta to attiecīgajai administratīvās kontroles institūcijai, par to ieraksta ziņas pavadzīmē.  |
| 4. | 20. Pavadzīmes veidlapai, kā arī papildu lapām, Vagonu sarakstam un Konteineru sarakstam ir A4 formāts un tie tiek drukāti ar melnas krāsas šriftu uz balta papīra.21. Ziņas, kuras norāda pavadzīmē, papildu lapās, Vagonu sarakstā un Konteineru sarakstā, ieraksta vai drukā ar melnu krāsu, vai iespiež spiedoga nospieduma veidā tām paredzēto aiļu un rindu robežās. Iespiežamajiem spiedogiem jābūt ar skaidri izlasāmiem nospiedumiem. | 4. Lūdzam svītrot projekta 20. punktu, jo tam nav juridiskas nozīmes vai arī projekta anotācija skaidrot normas mērķi, kā arī to, vai gadījumos, kad pavadzīme būs aizpildīta ar citas krāsas šriftu uz citas krāsas un lieluma papīra nekā noteikts projektā, mainīsies tiesiskās sekas. Minētais attiecas arī uz projekta 21. punktu. | **Iebildums ņemts vērā.** | Projekta 20.un 21.punkts svītrots. |
| 5. | Projekta 26-85.punkts, 96. un 113.punkts. | 5. Lūdzam svītrot projekta 26.-85. punktu jo šajās normās ietverta pašsaprotama informācija par projekta 1. pielikuma aizpildīšanu. Ja atsevišķos gadījumos nepieciešams norādīt, kā aizpildīt projekta 1. pielikumu, lūdzam papildināt projekta 1. pielikumu ar attiecīgām piezīmēm. Minētais attiecas arī uz līdzīgām normām citviet projekta tekstā, piemēram, projekta 96.-113. punktu. Visbeidzot lūdzam izvērsti skaidrot, kā regulējums par papildsūtījumiem atbilst Likumā ietvertajam pilnvarojumam, nepieciešamības gadījumā precizējot projektu. | **Iebildums ņemts vērā.**Visi minētie punkti pārcelti, šiem punktiem ir svarīga nozīme un visiem pārvadājuma dalībniekiem jābūt skaidri un nepārprotami saprotamiem aizpildīšanas principiem.Papildsūtījuma saraksts ir pavadzīmes ziņu un papildu ziņu apkopojums atsevišķā pavadzīmes paveidā, kas tiek noformēts sūtījuma kravas daļas pārvadāšanai līdz galastacijai gadījumos, kad šī kravas daļa tiek nosūtīta vēlāk par kravas pamatdaļu. | Minētie projekta punkti ir pārcelti uz projekta 1. un 4.pielikumu. |
| 6. | Projekta anotācijas V sadaļas 2.tabula. | 6. Vēršam uzmanību, ka projekta anotācijas V sadaļas 2. tabulā (turpmāk – Tabula) ietverta informācija par projekta atbilstību Nolīguma par starptautisko dzelzceļa kravu satiksmi (turpmāk – Nolīgums) dienesta instrukcijai. Izsakām bažas, ka minētais dokuments nav starptautisks līgums, kā arī tas nav publicēts latviešu valodā. Ievērojot minēto, lūdzam skaidrot Nolīguma dienesta instrukcijas juridisko dabu, nepieciešamības gadījumā precizējot Tabulā ietverto informāciju. | **Iebildums ņemts vērā.** | Precizēta projekta anotācijas V sadaļas 2.tabula. |
| 7. | Projekta anotācijas V sadaļas 2.tabula. | 7. Norādām, ka Tabula aizpildīta neprecīzi attiecībā uz projekta vienībām, kurās ieviestas Nolīguma attiecīgās normas, sākot no projekta 19. punkta. Ievērojot minēto, lūdzam precizēt Tabulu. | **Iebildums ņemts vērā.** | Precizēta projekta anotācijas V sadaļas 2.tabula. |
| **Finanšu ministrija** |
| 8. | 57. Pavadzīmes 28.ailē “Atzīmes muitas un citu administratīvo formalitāšu izpildīšanai” muita izdara atzīmes muitas kontroles mērķiem, bet citas valsts administratīvās institūcijas izdara atzīmes administratīvo procedūru izpildīšanai.108. Papildsūtījuma saraksta 28.ailē “Atzīmes muitas un citu administratīvo formalitāšu izpildīšanai” muita izdara atzīmes muitas kontroles mērķiem, bet citas valsts administratīvās institūcijas izdara atzīmes administratīvo procedūru izpildīšanai. | Noteikumu projekta 57. punktā ir noteikts, ka “Pavadzīmes 28.ailē “Atzīmes muitas un citu administratīvo formalitāšu izpildīšanai” muita izdara atzīmes muitas kontroles mērķiem, bet citas valsts administratīvās institūcijas izdara atzīmes administratīvo procedūru izpildīšanai.”, 108. punktā ir noteikts, ka “Papildsūtījuma saraksta 28.ailē “Atzīmes muitas un citu administratīvo formalitāšu izpildīšanai” muita izdara atzīmes muitas kontroles mērķiem, bet citas valsts administratīvās institūcijas izdara atzīmes administratīvo procedūru izpildīšanai.”.Noteikumu projekta 1.punktā ir noteikts, ka “Noteikumi nosaka pavadzīmes veidlapas (1.pielikums) paraugu un kārtību, kādā, pārvadājot kravu iekšzemes dzelzceļa satiksmē, kravas nosūtītājs (turpmāk – nosūtītājs), pārvadātājs un kravas saņēmējs (turpmāk – saņēmējs) aizpilda pavadzīmi nosūtīšanas stacijā, pārvadāšanas ceļā un galastacijā.”.Līdz ar to noteikumu projektā tiek noteikts, ka tieši kravas nosūtītājs, pārvadātājs un kravas saņēmējs aizpilda pavadzīmi, nevis muita un citas valsts administratīvās institūcijas. Bez tam, noteikumu projektā netiek izskaidrots termina “muita” jēdziens. Finanšu ministrijas ieskatā ir ieteicams lietot Muitas likumā norādītu terminu – muitas iestāde.Ņemot vērā minēto, noteikumu projekta 57. un 108. punkti ir precizējami, tajos norādot, ka nosūtītājs vai pārvadātājs iesniedz muitas iestādei un citām valsts administratīvajām institūcijām pavadzīmi 28. ailes “Atzīmes muitas un citu administratīvo formalitāšu izpildīšanai” aizpildīšanai. | **Iebildums ņemts vērā.** | 1.pielikums, piezīmes:34. Pavadzīmes 28.aili “Atzīmes muitas un citu administratīvo formalitāšu izpildīšanai” izmanto, ja pārvadātājs vai nosūtītājs iesniedz muitas iestādei pavadzīmi atzīmju veikšanai muitas kontroles mērķiem vai citām valsts administratīvajām institūcijām atzīmju veikšanai administratīvo procedūru izpildīšanai.4.pielikums, piezīmes:14. Papildsūtījuma saraksta 28.aili “Atzīmes muitas un citu administratīvo formalitāšu izpildīšanai” izmanto, ja pārvadātājs iesniedz muitas iestādei papildsūtījuma sarakstu atzīmju veikšanai muitas kontroles mērķiem vai citām valsts administratīvajām institūcijām atzīmju veikšanai administratīvo procedūru izpildīšanai. |

Atbildīgā amatpersona P.Markēvičs

Patriks Markēvičs

Satiksmes ministrijas

Dzelzceļa departamenta direktors,

tālr. 67028192 , patriks.markevics@sam.gov.lv